Bała tanbureło

El sport del tanbureło, ciamà mejo bała tanbureło, xe uno de i pi veci sport xugà ncora inte łe nostre tere.
El deriva dal bałón col brasałe ga serti ponti in comun col balón ełàstego, ma ga seguìo na so storia e evołusion.

Dal 1896, se xuga el torneo in Italia, n'altro paese ndove se pratica da lustri xe ła Francia. Gh'è tanti altri stati co federasion o squadre, intrà sti qua: Brasiłe, Germania, Ungaria, Spagna, Catałogna.

El sport in Vèneto ga na stòria de sucesi torno al Lago de Garda, Verona xe ła provincia co pi scudeti. Da segnalar anca la xona trevixana del Monteło e altri posti a macia de łeopardo in tute łe Venesie. El Trentin, anca co ła Val Lagarina xe asè ativo. Una stòrica società dei primi ani ła gera ła Reyer Venesia.

Tre xe łe specialità:

ła stòrica, xugada un tenpo su piasse dei paesi e visin le mura dei castełi (specialità a muro) xe ła open. Canpo de uncoi xe 80x20 m in tera. Sinque xugadori contro sinque. Bałeta dura e pesante. Tołerà un rinbalso. No rete.
ła indoor, tre contro tre, canpo 34x16 m, bałeta da tenis depresurixada. Ameso un rinbalso. No rete, al so posto na bara 5x5 cm a segnar el metà canpo.
ła beach, el famoxo tanbureło spiaja co regole ben precixe. Canpo 24x12 co rete >2 m a metà canpo. Bałeta da tenis o equivałente. No rinbalsi.

Scopo: far punto. Dopo 4 punti se vinse un xugo. Chi fa par primo 13 xughi vinse ła partia

Par far punto: far pi de un rinbalso consentio in canpo aversario. Dopo el primo la bała ła połe rinbalsar fora. O far sbajare el aversario.

Svariate le xe łe conpetision a liveło itałian organixade da ła federasion prinsipałe, ła FIPT e internasionałi. In Itałia ghe xe sirca 14.000 atleti. Bona ła prexenta sue scołe, se se pensa che el xe un sport sensa na grosa federasion da drio, come ła FIGC o FIP, etc.

Categoria:Spor